cyanic-selkie/wikianc huggingface dataset:
Jimmy Durante
2007. aastal võeti ta National Radio Hall of Fame'i liikmeks. Tal on Hollywoodi kuulsuste alleel kaks omanimelist tähte, üks filmi- ja teine raadiokarjääri eest.
Podunajské Biskupice
pisi|Linnaosa asukoht [[Bratislavas]] Podunajské Biskupice (ungari keeles Pozsonypüspöki) on Slovakkia pealinna Bratislava linnaosa, mis asub II ringkonnas.
Sigade punataud
Sigade punataud (inglise keeles swine erysipelas, vene keeles рожа свиней, soome keeles sikaruusu) on maailmas laialt levinud sigade nakkushaigus, mida põhjustab bakter Erysipelothrix rhusiopathiae. Lisaks sigadele haigestuvad koduloomadest kalkunid, kanad, pardid, haned ja lambad. Vaaladel ja loivalistel põhjustab Erysipelothrix rhusiopathiae septitseemiat, inimestel paikset nahapõletikku ehk erüsipeloidi (ebaroos). Sageli nakatuvad punatauditekitajaga farmitöötajad ja kalatöötlejad. Haigus võib kulgeda inimesel ka septitseemiana, kroonilisel juhul septilise endokardiidi või artriidina.
Etioloogia ehk haiguse põhjus
Punataudi tekitab grampositiivne kepike Erysipelothrix rhusiopathiae. Tekitaja on katalaasnegatiivne alfahemolüütiline kepike, mida rühmitatakse aglutinatsiooni reaktsiooni alusel A-, B- ja N-gruppi. A-grupi bakterid on ägeda haiguse tekitajad, B- ja N-gruppi seostatakse kroonilise haigestumisega. Bakteri rakukesta antigeenide järgi eristatakse tekitajal 22 serotüüpi, mis on erineva patogeensusega. Vähepatogeensed tüved põhjustavad subkliinilist haigestumist.
Sümptomid ehk haiguspilt
Punataudi haigestuvad tavaliselt üle kolmekuused sead. Nooremaid sigu kaitsevad vaktsineeritud emistelt emapiimaga saadud antikehad ja seetõttu nad haigestuvad harva. Punataud kulgeb sigadel üliägedalt, ägedalt või krooniliselt.
Patogenees
Sead nakatuvad suukaudselt, näiteks nakatunuga otsekontakti teel. Ägeda baktereemia tekib 3–18-kuustel sigadel ja ravi puudumisel on suremus suur. Septitseemiale järgneb dermatiidivorm punaste kuni lillade rombjate laikudega. Kroonilise kulu korral esineb sigadel mittemädane polüsünoviit, proliferatiivne polüartriit või endokardiit. Tabandunud liigeste kõhr hävineb, liiges muutub kuivaks ja liikumatuks. Krooniliselt haige loom tuleb hukata.
Diagnoosimine
Sigade punataudi diagnoositakse kliinilise pildi või mikrobioloogilise uuringu leiu alusel. Punataudi tuleb eristada sigade katkust, leptospiroosist, streptokokkoosist, salmonelloosist ja siberi katkust.
Profülaktika
Punataudi vastu vaktsineeritakse vähemalt kaheksa nädala vanuseid kesikuid, kasutades inaktiveeritud ehk surmatud vaktsiini. Tõhusa humoraalse immuunsuse saavutamiseks revaktsineeritakse põhikarja sigu vähemalt korda aastas. Levinud on põhikarja emiste vaktsineerimine enne igat aretustsüklit ja lihasigade vaktsineerimine enne nuumaperioodi. Kuna haigustekitaja Erysipelothrix rhusiopathiae on looduses laialt levinud ja nakkust levitavad paljud loomad, näib punataudi likvideerimine sigalast võimatu.
Ravi
Punataudi esmasravim on penitsilliin. Ravi kestab 3‒5 päeva, et vältida haiguse kroonilist kulgu. Haiguspuhangu korral sigalas kasutatakse ka hüperimmuunseerumit. Siga saab terveks mõne päevaga. Kroonilise kulu korral, kui esineb liigesepõletik või südameklapi kahjustus, on tervistumine lootusetu ja loom eutaneeritakse. Humaanmeditsiinis kasutatakse peale penitsilliini ka erütromütsiini, tsefalosporiini ja klindamütsiini.
Martin Ødegaard
Martin Ødegaard (sündinud 17. detsembril 1998 Drammenis) on Norra jalgpallur. Ta mängib ründava poolkaitsjana Norra jalgpallikoondises ja Inglismaa Premier League'i klubis Arsenal.
Ta alustas klubikarjääri kodumaal Strømsgodset IF-s. Madridi Realiga liitus ta 2015. aasta jaanuaris. Ta mängis kaks hooaega põhiliselt Madiridi Reali duubelmeeskonnas. Hooaja 2016–17 teises pooles suundus ta laenule Hollandisse, liitudes sealse kõrgliiga klubiga SC Heerenveen. 2018. aastal liitus ta laenulepingu alusel Vitessega. Hooajal 2019–2020 mängis ta laenul Hispaania kõrgliiga klubis Real Sociedad. 2021. aasta jaanuaris läks ta laenule Arsenali.
Debüüdi Norra rahvuskoondises tegi Ødegaard 27. augustil 2014 mängus Araabia Ühendemiraatide vastu. Sellega sai ta 15 aasta ja 253 päeva vanuselt noorimaks koondise debütandiks. 13. oktoobril 2014 sai temast noorim mängija, kes on mänginud Euroopa jalgpalli meistrivõistluste valikmängus. Koondisekarjääri esimese värava lõi ta 7. juunil 2019 EM-i valikmängus Rumeenia vastu.
2019. aastal valiti ta Norra aasta meesjalgpalluriks.
Tema isa Hans Erik Ødegaard on endine jalgpallur.
Dinda Gorlée
Dinda Liesbeth Gorlée (sündinud 1943) on hollandi semiootik ja tõlketeoreetik.
Ta on uurinud Ludwig Wittgensteini keeleteooriat ja rakendanud Charles Peirce'i mudeleid tõlketeoorias.
Ta oli ühingu Nordic Association for Semiotic Studies esimene president.
Autooksüdatsioon
Autooksüdatsioon on aine iseeneslik, enamasti tavalisel temperatuuril õhuhapniku toimel ahelreaktsioonina kulgev oksüdeerumine.
Autooksüdatsiooni mõjul nt roostetab raud, moodustuvad bensiinis ja õlis vaigud, rääsuvad rasvad.
Vrakuňa
pisi|Linnaosa asukoht [[Bratislavas]] Vrakuňa (ungari keeles Vereknye, saksa keeles Fragendorf) on Slovakkia pealinna Bratislava linnaosa, mis asub II ringkonnas.
Dutka
Dutka on küla (mazciems) Lätis Valmiera piirkonna Trikāta vallas. Küla asub valla lõunaosas Lisa jõe kaldal.
Asula on tekkinud endise Dutka mõisa (Dutkenhof) keskuse juurde. Aastail 2009–2021 kuulus küla Beverīna piirkonda.
Külas asub Dutka bussipeatus.
Aastal 2007 oli külas 75 elanikku.
Delta-Sigma Modulatsioon
Delta-sigma modulatsioon on kasutusel nii analoog-digitaalmuundurites kui ka digitaal-analoogmuundurites. Neid nimetatakse vastavalt delta-sigma analoog-digitaalmuunduriks ja delta-sigma digitaal-analoogmuunduriks.
Delta-sigma muundur (modulaator) vähendab tavalistes analoog-digitaalmuundurites ja digitaal-analoogmuundurites tekkivat müra.
Tavalistes analoog-digitaalmuundurites kvanditakse iga diskreedi absoluutväärtust, delta-sigma modulatsioonis kvanditakse selle asemel kahe diskreedi vahelist muutust.
Bitivoog
Bitivoogu võib vaadata digitaal- või analoogsignaalina. See koosneb 1-Bitt bitilisest signaalist. Bitivoo põhiline omadus on see, et selle keskmine väärtus on võrdne sisendsignaali väärtusega.
Analoogsignaal väljundi puhul konverteeritakse digitaalsignaal 1-bitilise digitaal-analoogmuunduriga analoogsignaaliks.
Digitaalsignaal väljundi puhul konverteeritakse analoogsignaal 1-bitilise analoog-digitaalmuunduriga vastavalt etalonpingele. Võimalikud väljundbiti väärtused on kas 0 või 1.
Delta-sigma modulaatoris kasutusel olev bitivoog on tuntud kui Impulssfaasmodulatsioon (PPM, pulse phase modulation, pulse position modulation).
Kvantimismüra
Analoogsignaali kvantimisel tekib kvantimisviga, mille suurus sõltub kvantimistasemest. Kvantimisveal on suure amplituudiga signaalis relatiivselt väike mõju, kuid sisendsignaali lühenemisel muutub see järjest suuremaks osaks lõppsignaalist.
Sisendsignaali diskreetimisel jadaks x(n), väärtused kvanditakse pikkustega B-bitti. Jada on skaleeritud ning bitil saab olla 2 väärtust. Kuna kvantija kasutab pikkuseid B-bitti, siis on olemas 2^B kvantimistaset. Kvantimistasemete vahele jääv vahemik on seega, seda vahemikku nimetatakse kvantimise sammuks. Seejärel diskreeditud sisendväärtus x*(t) ümardatakse lähedama kvantimistasemeni. Konverteerimise lõppväärtus on sellisel juhul diskreeditud signaali x*(t) ja kvantimisvea e(n) summaː.
Suure amplituudiga sisendsignaali puhul kvantimisvea e(n) suurus on vahemikus. Kuhu kvantimisviga antud vahemikus jääb on igas punktis võrdse tõenäosusega. Müravõimsust on võimalik leida valemiga:
Kuna müravõimsus on üle kogu signaali sagedusvahemiku ühtlaselt jaotatud, siis müravõimsuse spektri tihedust saab esitada kujul:
Delta-sigma analoogmuundur
Delta-Sigma analoog-digitaalmuundur koosneb ühest või rohkemast integraatorist ja lahutajast, komparaatorist, filtrist (tavaliselt madalpääsfilter) ja läbi 1-bitilise digitaal-analoogmuunduri mineva tagasiside ahelast.
Kõik komponendid peale filtri kokku moodustavad delta-sigma muunduri. Delta-Sigma muundur koos filtriga moodustab delta-sigma analoog-digitaalmuunduri. Muunduri ülesanne on luua analoogsignaalist digitaalne bitivoog ning filtri ülesanne on eemaldada bitivoost kõrge sagedusega müra.
Integraatori sisend on sisendsignaali ja läbi tagasisideahelas oleva digitaal-analoogmuunduri tulnud kvanditud väljundsignaali vahe. Eeldades, et digitaal-analoogmuundur on perfektne ja ignoreerib signaali viivitusi. Integraatori sisendis oleva sisendsignaali ja tagasiside vahe on võrdne kvantimisveaga. See viga summeeritakse integraatoris kokku mille järel seda kvanditakse komparaatoris.
Komparaatoris võrreldakse sisendsignaali etalonpingega. Vastavalt võrdlusele tuleb komparaatorist välja bitt väärtusega 1 või 0. Mida lähemal on sisendpinge komparaatoris etalonpingele, seda rohkem bitte väärtusega 1 on bitivoos ning vähem bitte väärtusega 0. See tähendab, et komparaatorist välja tulev bitivoo keskmine on võrdne sisendsignaaliga.
Integraatorite ja jagajate juurde lisamisel muundurisse võimaldab kvantimismüra veel kõrgematele sagedustele lükata ning läbi selle seda veel efektiivsemalt vähendada.
Nimetamine
Nime delta-sigma modulaator pakkus välja Yasuhiko Yasuda aastal 1963, kes avaldas esimesena kirjelduse modulaatori põhiomadusdest. Nimi tuleneb sellest, et modulaatori süsteem võtab vahe (delta) ning see järel integreerib (sigma). Alternatiivse nime sigma-delta pakkus välja J.C. Candy.
Plasmavõnked
Plasmavõnked ehk Langmuiri lained (Ameerika füüsiku ja keemiku Irving Langmuiri järgi) on kiired muutused laengujaotuses, mis on tingitud elektronide võnkumisest kuloonilises väljas. Ühe elektroni väikene kõrvalekalle oma tasakaaluasendist elektriväljas kutsub esile ka fluktuatsioone ülejäänud elektronide paiknemises. Resultaadina hakkavad elektronid resonantsisagedusel võnkuma. Seda sagedust nimetatakse ka plasmasageduseks ja see avaldub kujul:
kus
Asendanud konstantide vastavad väärtused avaldisse, saame:
Plasmasagedus sõltub ainult elektronide kontsentratsioonist ja on plasmat iseloomustav suurus. Elektronide võnkeperiood ehk plasmasagedus määrab ajavahemiku, mille jooksul elektron suudab reageerida elektromagnetvälja muutustele. Kuivõrd ioonide massid on mitu suurusjärku suuremad elektroni massist, siis ioonid praktiliselt ei liigu ja neid võib sellisel puhul paigalseisvateks lugeda. Juhul, kui välise elektromagnetlaine sagedus, siis elektriväli ei mõjuta plasma elektrone ning väline laine läbib plasma. Kui aga, siis võib selline laine tungida plasmasse maksimaalselt sügavuseni, mis on võrdne Debye raadiusega.
GNU Emacs
GNU Emacs on Emacsi perre kuuluv GNU projekti raames levitatav laiendatav, seadistatav, isedokumenteeriv tekstiredaktor.
GNU Emacsi tuumas on Emacs Lisp interpretaator (lühemalt elisp), programmeerimiskeele Lisp dialekt teksti redigeerimise lisadega. Mõned GNU Emacsi omadused:
Jesse Lingard
Jesse Ellis Lingard (sündinud 15. detsember 1992 Warringtonis) on Inglismaa jalgpallur, kes mängib ründava poolkaitsja või ääremängijana Inglismaa Premier League'i klubis Nottingham Forest.
2000. aastal liitus ta Manchester Unitedi noorteakadeemiaga. Lingard tegi täiskasvanute arvestuses debüüdi Leicester Citys laenul olles 2012. aastal. Manchester Unitedi põhimeeskonnas debüteeris ta 2014. aastal. Manchester Unitedist mängis ta lisaks laenul Birmingham City, Brighton & Hove Albioni, Derby County ja West Ham Unitedi meeskonnas.
Manchester United
Lingard sündis Warringtonis Cheshire'is. Jalgpallurikarjääri alustas ta Penketh Unitedis ning treenis seal kuni Manchester Unitedi noorteakadeemiaga liitumiseni 2000. aastal. Ta kuulus Manchester Unitedi meeskonda, mis 2010–11 hooajal võitis FA Youth Cupi. Elukutseliselepingu sõlmis ta klubiga 2011. aasta suvel. Manchester Unitedi põhimeeskonnas tegi debüüdi 16. augustil 2014 liigamängus Swansea City vastu. 2015–16 hooajal aitas ta Manchester Unitedil võita FA Cupi, lüües võiduvärava Wembley staadionil Crystal Palace'i vastu.
2016–17 hooajal vedas Lingard Manchester Unitedi võidule EFL Cup'i finaalis Southamptoni vastu, lüües võiduvärava, ning FA Community Shieldis lõi avavärava Leicester City vastu.
Leicester City
2012–13 hooajal laenas Manchester United Jesse Lingardi ja Michael Keane'i Leicester Citysse, kus Lingard mängis klubi meeskonnas viis mängu.
Birmingham City
2013–14 hooajal laenati Lingard Birmingham Citysse, kus ta mängis 13 mängu ning jõudis lüüa 6 väravat.
Brighton & Hove Albion
27. veebruaril 2014 laenas Manchester United Jesse Lingardi Brighton & Hove Albionisse, kus ta lõi 3 väravat 15 mänguga.
Derby County
2. veebruaril 2015 laenati Lingard klubisse Derby County. Seal ta lõi 14 mänguga 2 väravat.
West Ham United
Hooaja 2020–21 teises pooles mängis Lingard Manchester Untedist laenul Inglismaa kõrgliiga klubis West Ham United. Seal lõi ta 16 mänguga üheksa väravat.
Nottingham Forest
2022. aasta juulis sõlmis ta üheaastase lepingu äsja Inglismaa kõrgliigasse tõusnud Nottingham Forestiga.
Koondisekarjäär
Täiskasvanute koondises tegi Lingard debüüdi Malta vastu oktoobris 2016.
Esimese värava Inglismaa täiskasvanute meeskonnas lõi ta sõprusmängus Hollandi vastu 23. märtsil 2018.
2018. aasta maailmameistrivõistluste teises alagrupimängus lõi ta värava Panama vastu.
Isiklikku
Inglismaa naiste jalgpallikoondislane Gabrielle George on Jesse Lingardi nõbu.
Tartu kaitsepataljon
Tartu kaitsepataljon oli Eesti Rahvaväe ja Kaitseväe väeosa Eesti Vabadussõjas.
29. detsembril 1918 nimetati Tartu vabatahtlike pataljoni ülemaks alamleitnant Karl August Einbund ; ja 30. detsembril algas Viljandis pataljoni formeerimine ning korrastamine. Tartu kaitsepataljoni, mitteametlik nimetus Tartu vabatahtlike pataljon, formeerimine algas 8. jaanuaril 1919. aastal Viljandis Tartu linna Kaitseliidu kooliõpilaste roodu põhjal. 1. roodu moodustasid treffneristid alamkapten Oskar Elleri, 2. roodu Tartu Kommertskooli õpilased leitnant M. Libese juhatusel.
alamkapten Oskar Elleri juhatusel osales osa Tartu kooliõpilastest Tartu vabatahtlike pataljoniga 1919. aasta 6. jaanuaril Kärstna mõisa vabastamisel. 13. jaanuaril liikus kogu pataljon Viljandist põhjapoolt Võrtsjärve Vaiblasse, et osaleda Tartu vabastamisel. Tartu vabatahtlike kooliõpilaste pataljon liikus üle Rannu-Valguta-Rõngu, ülesandega välja jõuda punaste seljataha, Palupera (Pritsu) raudteejaama juurde. Teel vabasti Rannu, Valguta ja Rõngu, mille käigus kaotas pataljon langenutena vabatahtlikud O. Ahase, J. Pritsi, E. Nieländeri, veltveebel B. Kofkini, velsker Viili ja varahoidja Reimani ja jõuti peagu välja Palupera jaamani. Palupera jaama suunas toimuva liikumise likvideerimiseks läkitas punavägede juhatus Valgast kohale abijõude, peamiselt läti kommunistlikke kütte, kellede survel pataljon oli sunnitud tagasi tõmbuma Valgutasse.
Jaanuari teisel poolel liideti pataljoniga eelnevalt Tallinnas moodustatud Tartu kaitserood, mis koosnes Tartu sõjapõgenikest.
Jätkates edasiliikumist Tõrva-Hummuli-Roopa suunal Valga poole, vabastas pataljon leitnant Karl August Einbund 30. jaanuaril Hummuli mõisa ja 1. veebruaril jõudsid vabatahtlike kooliõpilaste pataljon Valgasse. 3. veebruaril saadeti pataljon Lõunarindede ajutise juhataja Martin Wetzeri käsul Tartusse.
Pataljon saadeti taas Lõunarindele veebruari lõpus.
Mais 1919. aastal liideti pataljon 8. Jalaväepolku, kui 1. mail 1919. aastal moodustati, Tallinna 1. kaitsepataljoni ja Tartu kaitsepataljoni liitmisel 8. jalaväepolk.
Mälestuse jäädvustamine
Samanimelises filmis "Nimed marmortahvlil" mängis pataljoniülemat Martin Veinmann, kompaniiülemat Jaan Tätte.
Nové Mesto
pisi|Linnaosa asukoht [[Bratislavas]] Nové Mesto ('uuslinn') on Slovakkia pealinna Bratislava linnaosa, mis asub III ringkonnas.
Ernst Lüdig
Ernst Lüdig (2. aprill 1892 Kose – 28. oktoober 1968 Meppen) oli Eesti vaimulik.
Lõpetas Riia linnagümnaasiumi. Tartu ülikooli usuteaduskonnas õppis ta aastatel 1911–1916. Ordineeriti õpetajaks 23. augustil 1917.
Lüdig oli suur ajaloohuviline. Enne II maailmasõda kogus ta Karuse ümbrusest arheoloogilist materjali ja koostas sellest 1930. aastail ümbruskonna rahvale Karuse surnuaial klassitsistlikus stiilis ehitatud parunite kabelis näituse.
Isiklikku
Tema vennapoeg Hans Henning Lüdig oli eesti koguduste luterlik vaimulik Austraalias.
Kuressaare Põhikool
Kuressaare Põhikool oli Kingissepa 8-klassilise Kooli õigusjärglane, mis alustas õppetööd 1. septembril 1960. Hiljem kandis kool nime Kuressaare 9-klassiline Kool ja alates 1992. aastast Kuressaare Põhikool.
Garnisoni tänav 16 (1978–2011)
Ruumikitsikuse, aga ka ühiskondlike olude sunnil kolis Kingissepa 8-klassiline Kool 1978. aastal märksa suuremasse koolihoonesse aadressil Garnisoni tänav 16.
Aastatel 1944–1961 asus hoones Saaremaa Keskkool. Õppetöö toimus kahes või isegi kolmes vahetuses, sest sel perioodil tegutsesid hoones peaaegu kõik linna koolid (gümnaasiumihoone aadressil Pikk tänav 31 oli sõjas kannatada saanud). Pärast Viktor Kingissepa nimelise Kingissepa Keskkooli (tänapäeval Kuressaare Hariduse Kool) hoone valmimist aadressil Hariduse tänav 13 jäi koolihoonesse aadressil Garnisoni tänav 16 ainult 4-klassiline Kingissepa Linna Algkool ja Kingissepa Töölisnoorte Õhtukool.
1965. aastal tehti Eugen Haameri kavandatud hoonele aadressil Garnisoni tänav 16 juurdeehitus. Sellega lisandus olemasolevale üheksale suurele klassiruumile veel kuus suurt klassiruumi ja koolihoonet sai kasutada 8-klassilise kooli õppetööks.
Kui Kuressaare Põhikool 2011. aastal suleti, koliti aadressil Garnisoni tänav 16 asuvasse koolihoonesse Kuressaare Kunstikool ja Kuressaare Täiskasvanute Gümnaasium, mis tegutsevad samas tänapäevani.
Vilistlasi
Tuntumate vilistlaste hulgas on finantsanalüütik Tarvo Vaarmets, õpetajad Karin Rooda-Ütsi ja Marje Pesti, arhitekt Lilian Hansar, maadleja Ants Nisu, metsamajanduse spetsialist, maavalitsuse ametnik Leonid Filippov, juristid Kalle Liiv ja Jüri Pihl, kultuuritöötaja Tiiu Villsaar, majandusmehed Vello Merilo ja Heini Meius, diplomaat Väino Reinart jt.
Saaga (andmekogu)
Saaga on digiteeritud arhiiviallikaid sisaldav veebikeskkond, mis võimaldab tutvuda Eesti Rahvusarhiivis ja Tallinna Linnaarhiivis säilitatavate arhivaalide digitaalsete koopiatega.
Saaga esialgne eesmärk oli koguda kõikide genealoogilise uurimistöö jaoks olulisemate allikate kasutuskoopiad ühte kohta. Alates 2008. aastast hõlmab Saaga kõiki arhiivide digiteeritud arhivaale, sõltumata temaatikast.
Lisaks perekonnaloolistele allikatele on uurijatele kättesaadavad mitmesugused Eesti Vabariigi (1918–1940) sise- ja välispoliitikat kajastavad materjalid, valik välisarhiivides leiduvatest Eesti ajaloo allikatest, vakuraamatud, ajaloolised käsikirjalised maakaardid ja plaanid, organisatsioonide ja isikute arhiivides säilitatavad dokumendid, populaarsemad kooliajaloo allikad, Tartu linna hoonete ehitusprojektid, aadlivappide kujutised jpm.
2015. aasta 8. aprilli seisuga sisaldab Saaga 154 481 digiteeritud säilikut, mis koosnevad 13 839 531 pildist kogumahuga 17 999 GB.
Cullinan
Cullinan on linn Lõuna-Aafrika Vabariigis Gautengi provintsis Tshwane linnaringkonnas. Linn asub ligi 30 km Pretoriast idas.
Linn on saanud nime teemandimagnaadi Sir Thomas Cullinani järgi, kes 20. sajandi alguses alustas piirkonnas teemantide kaevandamist.
Lõuna-Aafrika Vabariigi 2011. aasta rahvaloenduse andmetel oli Cullinani elanikest mustanahalisi aafriklasi 64,27%, valgeid 31,74%, värvilisi 2,70%, India või Aasia päritolu inimesi 0,48% ja teisi 0,81%. Afrikaani keelt pidas emakeeleks 48,95% inimesi, pedi keelt 15,64%, inglise keelt 9,16%, sotho keelt 5,93%, tsvana keelt 4,80%, suulu keelt 4,53%, ndebele keelt 2,80%, koosa keelt 2,49%, tsonga keelt 2,42% ja svaasi keelt 1,32%.
Pälk
thumb|Pälk Pälk ehk põuavälk - on kauge äike, mille puhul ei ole äikesemürinat kuulda suure vahemaa tõttu. Nähtav vaid öisel ajal.
Blitz
Agathon
Agathon (vanakreeka keeles Ἀγάθων; u 448 eKr Ateena – u 400 eKr Pella) oli vanakreeka tragöödiakirjanik, kes elas ja tegutses peamiselt Ateenas, pärast 411. aastat aga Makedoonias Pellas. Ta oli kolme suure traagiku (Aischylos, Sophokles, Euripides) kõrval olulisemaid Kreeka tragöödiakirjanikke.
Agathonilt ei ole säilinud mitte ühtegi terviklikku teost, aga teiste autorite teostest on teada u 50 värsirida, samuti on teada tragöödiate pealkirju.
Fuck Them All
Fuck Them All on Mylène Farmeri esimene singel albumist Avant que l'ombre.... See ilmus 14. märtsil 2005.
Rača
pisi|Linnaosa asukoht [[Bratislavas]] Rača on Slovakkia pealinna Bratislava linnaosa, mis asub III ringkonnas.
Reginald Jürgens
Reginald Jürgens (23. märts 1928 Tallinn – 6. oktoober 2006) oli eesti poksija.
Poksis aastatel 1945–1953 Tallinna Spartakis Evald Seepere õpilasena ja Tallinna Kalevis.
Ta oli Eesti NSV meister 1949. aastal keskkaalus (kuni 73 kg). Ta sai aastatel 1947–1951 veel neli medalit keskkaalus (kuni 73 ja 75 kg) ning poolraskekaalus (kuni 80 kg).
Isiklikku
Tema õe Alide abikaasa oli poksija Evald Seepere.
Nõmmetirts
Nõmmetirts (Bryodemella tuberculata) sihktiivaliste seltsi kuuluv putukaliik.
Putukat on leitud Eestist vaid üks kord – 1931. aastal Värskast.
Nõmmetirts sarnaneb väga käristajaga, kuid on temast suurem ja teeb lennates pehmemat kärinat.
O.K. Corrali tulevahetus
pisi|O.K. Corrali tulevahetuse kajastus ajalehes O.K. Corrali tulevahetus või Tombstone'i lahing oli tulevahetus korrakaitsjate ja lindpriidest kauboide vahel, mida peetakse Metsiku Lääne kõige kuulsamaks tulevahetuseks. Tulevahetus leidis aset 26. oktoobril 1881 kell kolm pärastlõunal Tombstone'is Arizona territooriumil. Tulevahetus kestis 30 sekundit. See toimus pikka aega kauboide ja šerifite vahel kestnud vaenu tulemusel.
Kauboide poolel võitlesid Billy Claiborne, Ike ja Billy Clanton ning Tom ja Frank McLaury. Nende vastasteks olid linna politseiülem Virgil Earp, politseiülema abi Morgan Earp, ajutine politseiülema asetäitja Wyatt Earp ja Doc Holliday. Ike Clantonile ja Billy Claiborne'ile lõppes tulevahetus vigastusteta, kuid Billy Clanton ja McLaury vennad hukkusid. Vigastada said ka Virgil ja Morgan Earp ning Doc Holliday, kuid Wyatt Earp pääses vigastusteta. Tulevahetus sümboliseerib perioodi Ameerika Vanas Läänes, kui äärealad olid lindpriidele praktiliselt täielikult avatud ja neile tohutute suurtele territooriumitele ei jätkunud piisavalt korramehi.
Tulevahetus konflikti ei lõpetanud. 28. oktoobril 1881 tehti Virgil Earpile mõrvakatse. 18. märtsil 1882 tulistasid kauboid Morgan Earpi läbi salooni klaasukse ja ta hukkus. Mõlemale intsidendile esitatud kahtlusalustel oli kindel alibi ja neid ei mõistetud süüdi. Wyatt Earp, kes oli äsja ülendatud politseiülema asetäitjaks, võttis asja enda kätte isikliku veritasuga.
Tulevahetus ei olnud ameeriklaste seas eriti tuntud kuni 1931. aastani, kui Stuart N. Lake avaldas kaks aastat pärast Wyatt Earpi surma suuresti väljamõeldud biograafia "Wyatt Earp: Frontier Marshal". Ülemaailmse majanduskriisi ajal avaldatud teos köitis ameeriklaste kujutulusvõimet. Tulevahetuse põhjal on tehtud mitu filmi, sh "Mu kallis Clementine" ("My Darling Clementine"; 1946, režii John Ford). Pärast filmi "Tulevahetus OK Corralis" ("Gunfight at the O.K. Corral"; 1957) linastumist sai tulevahetus praeguse nime.
Sunitiniib
Sunitiniib (SU11248, Sutent) (ladina sunitinibum) on onkoteraapias kasutatav suukaudselt manustatav keemiline aine, mis kuulub proteiini kinaasi inhibiitorite hulka.
Sunitiniib leiab rakendust metastaatilise neerurakulise vähi (MRCC), gastrointestinaalse strooma kasvajate (GIST) ja kõhunäärme neuroendokriinsete kasvajatega vähihaigete elu pikendamisel (suukaudne tablett). Sunitiniib on ravimi geneeriline nimetus. Ravimi tootenimi on Sutent. Sutent on retseptiravim.
Nimetused ja tähised
IUPAC-nimetus: N-(2-diethylaminoethyl)-5-[(Z)-(5-fluoro-2-oxo-1H-indol-3-ylidene)methyl]-2,4-dimethyl-1H-pyrrole-3-carboxamide
CAS-i registreerimisnumber on 341031-54-7. PubChemi number on CID 5329102.
Müncheni veresaun
Müncheni veresaun oli 1972. aasta suveolümpiamängudel Lääne-Saksamaal Münchenis 5. septembrist 6. septembrini toimunud relvastatud vastasseis, mille käigus hukkus 17 inimest.
Sunitiniib
Legislatsioon
Sutenti tohib Euroopa Liidus välja kirjutada.
Annustamine ja kulud
Soovitatav sunitiniibi annustamine toimub GISTi ja MRCCi korral kuuenädalase ravitsüklina: 50 mg (1 kapsel 1 kord päevas) 4 nädala jooksul, millele järgneb 2 ravimivaba nädalat. Kapslite maksumus 28 päeva jooksul tarbimiseks on varieeruv kas 3600–3780 dollarit.
Kõrvaltoimed ja ohud
Sutent võib vähihaigetel põhjustada kõrvaltoimetena väsimust, kõhulahtisust, anoreksiat, iiveldust/oksendamist, kõhuvalu, düspepsiat ja stomatiiti, hüpertensiooni, naha värvikaotust, neutrofiilide absoluutarvu vähenemist, hüpotüreoidismi, gangrenoosset püodermiat, multiformset erüteemi, südamepuudulikkust, hemorraagilisi sündmusi nagu seedetrakti, hingamisteede, kuseteede ja peaaju verejookse ning kasvaja hemorraagiat, millest mõni on lõppenud surmaga.
Couin
Couin on vald Põhja-Prantsusmaal Pas-de-Calais' departemangus.
Sunitiniib
Kõrvaltoimed ja ohud
Loomkatsed on näidanud kahjulikku toimet reproduktiivsusele, sh loote väärarenguid.
Couin
Väike põllumajandusküla asub 25 km Arrasist edelas teede D25 ja D2 ristumiskoha ümbruses, Authie jõe kallastel. Seal elas 1999. aasta seisuga 90 inimest ja 2019. aasta seisuga 96 inimest. pisi|tühi|
Sunitiniib
Koostoimed
Rohelises tees sisalduvad ained võivad, katsete alusel, koostarbimisel vähendada sunitiniibi biosaadavust.
Välislingid
Selles artiklis on kasutatud ingliskeelset artiklit en:Sunitinib seisuga 19.08.2014.
Einar Vallbaum
Einar Vallbaum oli kuni 7. oktoobrini 2009 Eesti Rahvusvaheliste Autovedajate Assotsiatsiooni (ERAA) president. Lääne-Viru maavanemaks määrati ta 14. septembril 2009.
Poliitiline karjäär
Einar Vallbaum kuulus Eesti Keskerakonda 12. veebruarist 2002 kuni 28. augustini 2009. Kuulus Eesti Reformierakonda 17. maist 2010 kuni 14. juuni 2013.
Pärast Hanno Pevkuri asumist sotsiaalministriks Andrus Ansipi kolmandas valitsuses sai Einar Vallbaum asendusliikmena XII Riigikogu liikmeks, kuid astus tagasi ning tema asendusliikmeks sai Paul-Eerik Rummo alates 7. aprillist 2011.
Vallbaum kandideeris 2015. aasta Riigikogu valimistel Isamaa ja Res Publica Liidu nimekirjas valimisringkonnas nr 6 (Lääne-Viru maakonnas), sai 1044 häält, kuid valituks ei osutunud. Ta pääses Riigikokku keskkonnaministri kohale asunud Marko Pomerantsi asendusliikmena ning lahkus Riigikogust 12. juunil 2017 pärast Marko Pomerantsi ministriametist vabastamist.
Ta kandideeris 2023. aasta valimistel Riigikokku, kogus valimisringkonnas nr 6 (Lääne-Virumaa) 293 häält ning ei osutunud valituks.
Muud
11. jaanuaril 2011 kinnitati Einar Vallbaum Kaitseliidu Viru maleva tegevliikmeks. Ta on Viru maleva kuuesajas tegevliige.
Talgugrupp
Talgugrupp oli mitteformaalne aktivistide ring, kes eelmise sajandi 80-90  aastatel arendasid ning viljelesid Eestis mõttekodade tüüpi tegevust. Nad nimetasid oma tegevust MMK eeskujul esialgu organisatsioonilis-tegevuslikuks mänguks, hiljem mõttetalguteks. 90-date keskel see kooslus lagunes ja kogunes uuesti 2009 Talgujate nime all.
Selle liikumise sisuliseks eelkäijaks saab pidada Tartu Ülikooli Üliõpilaste Kompleksse Teadusliku Uurimistöö Bürood ja kõrgkoolipedagoogika laborit, mille eestvedajate hulgas oli Valdo Ruttas.
Ruttase algatusel kujunes ka Talgugrupp. Talgugrupi kujunemist ja koosseisu seletades on ta 2009. aastal nimetanud 46 isikut. Need olid inimesed, kes panustasid mängudesse ja mõttetalgutesse kõikvõimalike vajalike aktiivsustega, osalesid pikemalt liikumise sidususe kujunemisel. Talgugrupi algusajast toob ta esile kolm kaastöölist: Jüri Plink, Toomas Hansson ja  Mati Pärn, kes omandasid kogemuse  inspireerivatel nn Štšedrovitski mängudel.
Vihula külanõukogu
Vihula külanõukogu oli külanõukogu Rakvere rajoonis.
Vihula külanõukogu moodustati 13. septembril 1945 Virumaa Vihula valla koosseisus, kuhu lisaks Vihula külanõukogule kuulusid veel Annikvere külanõukogu ja Karula külanõukogu. Vihula külanõukogu oli Vihula valla osa kuni valla likvideerimiseni 1950. aastal. 26. septembril 1950 moodustati Loksa rajoon ja Vihula külanõukogu arvati Loksa rajooni koosseisu. Loksa rajoon likvideeriti 1957. aastal ja Vihula külanõukogu kuulus seejärel Rakvere rajooni koosseisu.
1960. aastani tegutses Vihula külanõukogu endises Vihula vallamajas. 1960. aastal Vihula külanõukogu likvideeriti ning territoorium jagati Haljala, Kunda ja Viitna külanõukogu vahel.
Vihula külanõukogu moodustati uuesti Eesti NSV Ülemnõukogu Presiidiumi 31. märtsi 1972 seadlusega Haljala, Kunda ja Viitna külanõukogu maadest. 12. detsembrist 1991 moodustati Vihula külanõukogu ja Võsu alevinõukogu ühendamisel Vihula vald ning Vihula külanõukogu likvideeriti.
Varamu
Varamu oli aastatel 1937–1940 Tallinnas ilmunud kuuajakiri. Aastal 1940 hakkas ajakirja asemel ilmuma ajakiri Viisnurk.
Ajakirja andis välja K/O.-Ü. “Kultuurkoondis” Tallinnas, vastutav ja tegevtoimetaja oli Henrik Visnapuu, kunstiosakonna toimetaja Rudolf Paris. Aastas ilmus kümme numbrit, iga number vähemalt 142 lehekülge. Ajakiri avaldas luuletusi, romaani- ja näidendikatkeid, novelle, probleemartikleid humanitaar- ja rakendusteaduste ning muusika (koos noodilisadega) alalt, teatri-ja kunstikroonikat, arvustusi, eesti ja väliskunstnike reproduktsioone, käsitles ka poliitilisi päevaprobleeme. .
Texta toolkit
Texta toolkit on avatud lähtekoodiga tööriistaraamistik vabatekstiliste (suur)andmetega tutvumiseks ja nende analüüsimiseks. Tarkvara on mõeldud erinevatest valdkondadest pärineva informatsiooni töötlemiseks.
Tarkvara on kirjutatud Pythoni keeles ning toetub Elasticsearchile. Olulisemad Pythoni teegid on Django, Gensim ja EstNLTK.
Esimene koodivaramusse lisandunud krattide baaskomponent on just Texta toolkit, mida tänaseks on kasutanud mitmed asutused oma tööprotsesside tõhustamiseks ja rutiinsete tegevuste automatiseerimiseks.
Kasutuslood
Haridus- ja Teadusministeerium viis Texta tööriista abil läbi dokumendihalduse auditi, mille eesmärk oli tuvastada dokumendid, mis on lubamatult avalikustatud (nt asutusesisesed dokumendid, isikuandmed jms). Justiitsministeerium koostöös Registrite ja Infosüsteemide Keskusega eemaldasid Texta abil ligi 80 000 kustunud karistusega kohtulahendist isikuandmed ja avalikustasid need seejärel uuesti kohtute infosüsteemis.
Hammanskraal
Hammanskraal on linn Lõuna-Aafrika Vabariigis Gautengi provintsis Tshwane linnaringkonnas.
Wellesto
pisi|Wellesto T-särk, 1989 (wellestolane [[Cornelius Hasselblatt, 2015)]] Wellesto on aastal 1988 Tallinnas asutatud kultuuriinimeste rühmitus.
Ajalugu
Selle rühmituse esimene avalik üritus oli 3. märtsil 1988 Tallinna Kirjanike Maja musta laega saalis. Ettevalmistavad kohtumised olid aga juba varem aset leidnud, arvatavasti detsembris 1987. aastal, kuid allikad pole kindel, kas 7. , 25., 25. või 26. või 26. detsembril. Kogunemiskoht oli Ott Rauna tuba Loomingu toimetuses.
Algul nimekuju oli «Vellesto», kuid hiljem sai sellest Wellesto järgmistel põhjustel: "1) vastu tulles seltsi välisliikmete soovile eelistada rahvusvahelist kirjaviisi; 2) suurem kirjapildiline erinevus EÜS «Veljesto» nimest; 3) sõnamängu võimalus «Well, Esto»; 4) kultuurilooline traditsioon."
A Boogie wit da Hoodie
Julius Dubose, esinejanimega A Boogie wit da Hoodie või A Boogie (sündinud 6. detsembril 1995), on USA räppar, laulja ja laulukirjutaja.
Wellesto
Ajalugu
Wellesto oli Kultuurifondis registreeritud ning ei ole teatavasti kunagi ametlikult oma tegevust lõpetanud, kuigi ta oli juba 1994. aastal "praktiliselt soikunud". Aktiivne tegevusaeg oli aastatel 1988–1989.
Liikmed
Asutajaliikmed, kes enamasti võtsid osa 1988. aasta 3. märtsi üritusest, olid:
A Boogie wit da Hoodie
Elulugu
Siis aga sattus Dubose halvale teele: puudus enamikust tundidest, hakkas müüma ja tarvitama narkootikume. Kui Dubose'i vanemad tema eluviisist ja puudumistest teada said, siis otsustasid nad, et saadavad oma poja Florida Tulemuspõhise Ettevalmistuse akadeemiasse (PBPA), lootes, et ta lõpetab seal pooleli jäänud keskkooli. Floridas oli Julius koduarestis, tänu millele oli tal kooli kõrvalt palju aega ning see andis võimaluse töötada laulukirjutamisega, mõelda sõnadele rütm ning räppida.
Tema peamised iidolid olid kuulsad Ameerika Ühendriikide räpparid Kanye West ja 50 Cent. Dubose oli muusikast nii sisse võetud, et ehitas oma Floridas asuvasse korterisse väikese stuudio. Läbi raskuste suutis ta akadeemia siiski lõpetada. Pärast kooli lõpetamist pühendus ta peamiselt oma loodud kompositsioonidele ja tegi juhutöid, et ära elada.
Wellesto
Liikmed
Ülev Aaloe, Maimu Berg, Sven Grünberg, Mati Hint, Indrek Hirv, Merle Jääger, Doris Kareva, Peet Kask, Sirje Kiin, Hasso Krull, Rein Kruus, Madis Kõiv, Toomas Liiv, Ülo Mattheus, Paul Mõtsküla, Linnart Mäll, Ott Raun, Olev Remsu, Mati Sirkel, Sergei Stadnikov, Mihkel Tiks, Haljand Udam, Udo Uibo, Jaan Undusk ja Märt Väljataga.
A Boogie wit da Hoodie
Karjäär
Ta asus tööle Quincy "QP" Acheampongiga, kes aitas tal kujundada oma stuudiot ja luua muusikat. Nende esimene ühine lugu kandis nime "Artist", mis ilmus veebruaris 2016. Oma järgmise projekti kallal töötades elas Dubose üle lahkumineku oma tüdruksõbrast ja see mõjutas teda nii rängalt, et ta lisas kõik oma kurvad emotsioonid tekstidesse. Puhtast südamest tulevad lood läksid omakorda kuulajatele vägagi peale. Järgmisena alustas Dubose koostööd räppariga Don Q, kellega ta avaldas 2016. aasta mais albumi "Highbridge the Label: The Takeover Vol 1". See album anti välja plaadifirma Atlantis Records kaudu.
2016. aasta oktoobris avaldas Dubose oma esimese laiendatud loo "TBA", mis sai 63. koha USA edetabelis Billboard 200 ning ka ajakirja Rolling Stone 2016. aasta 40 parima räppalbumi listis. Dubose on teinud koostööd ka paljude teiste silmapaistvate artistidega, nagu Kodak Black, 21 Savage, Trey Songz, Dj SpinKing, PnB Rock, YoungBoy Never Broke Again ja Chris Brown.
Wellesto
Liikmed
Hiljem liitusid: Tapio Mäkeläinen, Toomas Raudam, Peeter Puide, Cornelius Hasselblatt, Astrid Ivask, Ivar Ivask, Toomas Hendrik Ilves, Lia Peet ja Juhan Kristjan Talve.
Lehrbuch der Botanik
"Lehrbuch der Botanik" ('Botaanikaõpik'), kuni 35. trükini "Lehrbuch der Botanik für Hochschulen" ('Botaanikaõpik kõrgkoolidele'), saksa kõnekeeles Der Strasburger, on botaanika standardteos, millele pani aluse Bonni botaanikaprofessor Eduard Strasburger.
A Boogie wit da Hoodie
Karjäär
Dubose'i teeb eriliseks see, et tema räppimise stiil ei sarnane tavapärastele stiilidega. Tema kompositsioonid üsnagi harmoonilised ning sõnadest ei peegeldu nii palju vägivalda.
Lehrbuch der Botanik
Peagi pärast esmatrüki ilmumist 1894 sai raamatust saksa keeleruumis "botaanikute piibel", ja see maine on tal tänapäevani. Raamat on tõlgitud mitmesse keelde.
Wellesto
Liikmed
Mihkel Tiks lahkus rühmitusest 1988. aasta jooksul.
Lehrbuch der Botanik
Strasburger kirjutas esmatrüki koos oma Bonni kolleegide Fritz Nolli, Heinrich Schencki ja Andreas Franz Wilhelm Schimperiga. See traditsioon, et tekste kirjutab neli (aja jooksul vahelduvat) õppejõudu, kes tegelevad botaanika eri harudega tsütoloogiast taimegeograafiani, on kestnud üle saja aasta. Seetõttu on seda raamatut nimetatud ka nelja mehe raamatuks (Vier-Männer-Buch).
Wellesto
Liikmed
1. augustil 1989 lahkusid Wellestost Doris Kareva, Indrek Hirv ja Ott Raun.
Lehrbuch der Botanik
Aastal 1958 anti välja 27. trükk, mis sisaldab 697 lehekülge ja 952 (peamiselt mustvalget) illustratsiooni. Uue redaktsiooni koostasid õppejõud Dietrich von Denffer (Gießen), Franz Firbas (Göttingen), Richard Harder (Göttingen) ja Walter Schumacher (Bonn).
Wellesto
Tegevus
Avaüritusel loeti ette kaks manifesti, üks Doris Kareva sulest, teine Mati Hindi sulest. Neist esimene oli lüürilisem, teine programmilisem. Doris Kareva sõnastas rühmituse soove järgnevalt: "Ei märgi me maha mandrit, me alus on arhipelaag. Vilkugu tuhat tähte ja tähendust, valgus on vaba ja üks. Tuulisui, tulisõna saagu sild üle mere!" Mati Hint rõhutas oma tekstis eesti kultuuri tähtsust ja tähendust Wellesto liikmetele: "Me ei taotle kramplikku eestlust. Eesti kultuuris elamine ja selle eest seismine on meie jaoks enesestmõistetav. […] Me ei saa soovida tulevikku, kus eesti keel muutub Eestis teisejärguliseks keeleks ja eestlased ise teisejärguliseks rahvaks, samal ajal aga laulab, tantsib ja naeratab inturistidele ja propagandaameti fotograafidele eesti laulu- ja tantsuansambel."
Lehrbuch der Botanik
35. trükis (2002) jaotati varem Friedrich Ehrendorferi vastutada olnud valdkond kahe uue autori vahel: Joachim W. Kadereit võttis enda peale evolutsiooni ja seemnetaimede süstemaatika ning Christian Körner ökoloogia. Füsioloogia osa kirjutas Elmar Weiler.
Wellesto
Tegevus
Rühmitus korraldas väljasõite ja mitmeid kirjandusõhtuid erinevates kohtades Eestis. Kavas oli avaldada regulaarselt oma infoleht, millest aga ainult üks number on teostunud (detsember 1988). Kõige suurem saavutus on oma almanahhi avaldamine, mis õnnestus soome toe abil. Koguteos "Wellesto" ilmus 1989. aastal Oulus. Sel 152 leheküljel on tekste rohkem kui 30 autorilt, nende hulgas ka luuletused Kalju Lepikult ja kolm kirja Uku Masingult Linnart Mällile.
Lehrbuch der Botanik
36. trükis (2008) oli Peter Sitte vanuse tõttu kõrvale astunud; ehituse osa võttis üle Gunther Neuhaus. Füsioloogia osa võttis üle Uwe Sonnewald. Uueks pealkirjaks sai "Lehrbuch der Botanik".
37. trükis vahetas Neuhausi välja Benedikt Kost. Uueks pealkirjaks sai "Strasburger – Lehrbuch der Pflanzenwissenschaften".
A Boogie wit da Hoodie
Karjäär
Julius Dubose'i vara väärtuseks on hinnatud ligi 3,5 miljonit USA dollarit.
Stuudioalbumid
Teine album, „Hoodie SZN“, ilmus 21. detsembril 2018. Seal teevad kaasa sellised esinejad nagu 6ix9ine, Nav, Offset, Tyga, Juice Wrld, Queen Naija, Young Thug, Lil Durk, PnB Rock, Lil Quee, Quando Rondo, Don Q ja Trap Mannya.
Esinemine Eestis
Julius Dubose esines 2018. aastal Pärnu rannas toimuval festivalil Weekend Festival Baltic.
Laulge kaasa
"Laulge kaasa" on Eesti Televisiooni saatesari.
Tuntud laulja esineb väikeses asulas vabaõhulaval publiku ees. Publikul lastakse osa laule kaasa laulda ning see võimalus antakse ka televaatajale. Intervjueeritakse mõnd kohalikku tuntud tegelast, et asulat tutvustada. Saatejuht on Reet Linna.
Vajnory
pisi|Linnaosa asukoht [[Bratislavas]] Vajnory (ungari keeles Pozsonyszőlős, saksa keeles Weinern) on Slovakkia pealinna Bratislava linnaosa, mis asub III ringkonnas.
American Standard Building
pisi|American Radiator Building 1938. aastal (paremal) pisi|American Radiator Building 2014. aastal, taustal [[Empire State Building]] American Standard Building (varasema nimega American Radiator Building) on 23-korruseline kõrghoone ja praegune hotell New Yorgis Midtown Manhattani ärikeskuses Bryant Parki kõrval aadressil 40 West 40th Street.
See 102,7 meetri kõrgune uusgootika ilminguga art déco stiilis ehitise projekteerisid arhitektid John Howells, Raymond Hood ja André Fouilhoux ning see valmis 1924. aastal ettevõtte American Radiator Company jaoks. Hoone struktuurne vorm põhineb Eliel Saarineni ehitamata jäänud konkursitööl "Tribune Tower". Kütteseadmete firmale kohaselt sümboliseerib fassaadi üldilme mateeria muutumist energiaks: mustaks võõbatud tellised kujutavad sütt ning kullatud dekoratiivsed ornamendid ja skulptuurid kujutavad tuld.
Hoone määrati New York City Mälestusmärkide Säilitamise Komisjoni poolt 1974. aastal kaitsealuseks mälestusmärgiks (New York City Landmark). 1980. aastal kanti hoone Ameerika Ühendriikide Ajalooliste Paikade Riiklikku Registrisse (National Register of Historic Places). 1998. aastal ostis hoone 150 miljoni USA dollari eest Philip Pilevsky. Kolm aastat hiljem muudeti see 130 ruumi ja keldrikinoga hotelliks The Bryant Park Hotel.
Želva vald
Želva vald (leedu keeles Želvos seniūnija) on 2. järgu haldusüksus (vald) Leedus Ukmergė rajooni territooriumil.
Valla pindala on 94 km². 2011. aasta seisuga elas seal 1194 inimest. Valla keskus on Želva alev, kus aastal 2011 oli 457 elanikku. Vallamaja asub aadressil J. Vaišučio g. 5. Vald oli 9. aprilli 2018 seisuga ilma vallavanemata, eelmine vallavanem oli Kęstutis Mikalajūnas.
pisi|Bajorai pisi|Laumėnai pisi|Paželviai
Lisaks küladele on vallas ka mõned huutorid
Ihamaru looduskaitseala
Ihamaru looduskaitseala on looduskaitseala Põlva maakonnas Põlva ja Kanepi vallas. Kaitseala kaitse-eesmärk on kaitsta muu hulgas sealseid metsakooslusi, Ahja jõe ja selle allikalisi niidualasid, samuti kaitsealuseid liike. Kaitseala pindala on 254,6 ha.
Kaitseala moodustati 1981.
Petržalka
pisi|Linnaosa asukoht [[Bratislavas]] Petržalka (ungari keeles Pozsonyligetfalu, saksa keeles Engerau/Audorf) on Slovakkia pealinna Bratislava linnaosa, mis asub V ringkonnas.
Kirsti Paakkanen
Kirsti Kaarina Paakkanen (sünninimi Poikonen ; 12. veebruar 1929 Saarijärvi – 3. november 2021 Espoo) oli soome tippjuht. Pärast oma reklaamiettevõtja karjääri ostis ta 1991. aastal rahalistesse raskustesse sattunud Marimekko, millest Paakkaneni juhtimisel arenes Soome üks edukamaid tekstiili- ja rõivaala ettevõtetest.
Eesti Suursaatkond Washingtonis
pisi|püsti|Eesti suursaatkonna hoone [[Washingtonis]]
Eesti Suursaatkond Washingtonis on Eesti diplomaatiline esindus Ameerika Ühendriikides Washingtonis. Suursaatkond asub aadressil 2131 Massachusetts Av., NW.
Eesti saatkond Washingtonis tegutses aastatel 1923–1925. Saatkond taastati Välisministeeriumi koosseisus alates 1. aprillist 1940 (saadik; I sekretär, ühtlasi konsul New-Yorgis ja ametnik (ühtlasi New-Yorgis), kuid okupatsiooni tõttu ei jõudnud see tegevust alustada. Praeguse saatkonnahoone soetas Eesti riik aastal 1994.
Roheline kiir
thumb|Roheline kiir [[La Silla observatooriumi vaatlusel 15.oktoobril 2005.|400px]] Roheline kiir on optikanähtus, mis seisneb vahetult pärast päikeseloojangut või enne päikesetõusu esinevas rohetuses horisondi kohal.
Nähtus on tavaliselt jälgitav vaid mõne sekundi jooksul.
Selle tekkimise eelduseks on hästi läbipaistev atmosfäär (päike on loojudes pigem kollane kui punane).
Čunovo
pisi|Linnaosa asukoht [[Bratislavas]] Čunovo (ungari keeles Dunacsún/Duna-Csún, saksa keeles Sandorf) on Slovakkia pealinna Bratislava linnaosa, mis asub V ringkonnas.
Harilik valvik
Harilik valvik (Leucobryum glaucum) on sammaltaim valviku perekonnast.
Hariliku valviku levila on Põhja-Ameerikast Jaapanini.
Harilik valvik kuulub Euroopa elupaikade direktiivi neljandasse lisasse, mis reguleerib Euroopas veel üsna laialt levinud liikide ülemäärast kasutust ja nende kasvukohtade kahjustamist.
2020. aastal teda valiti Eestis aasta samblaks.
Harilik valvik Eestis
Harilik valvik on ainus Eestis kasvav valvikuliik, seda võib leida peamiselt hajusalt Lääne-Eesti ja saarte metsades, sest ta eelistab niisket õhku.
Valvik kasvab heledate padjanditena, mille kõrgus võib ulatuda paarist sentimeetrist kuni meetrini ja ulatus ühest ruutsentimeetrist kuni 800 ruutsentimeetrini. Valvik kasvab aastas umbes ühe sentimeetri jagu.
Harilikku valvikut ohustavad metsatööd, aga ka mätaste lõhkujad. Valvik kuulub nii Eesti punase raamatu ohualdiste liikide nimistusse kui ka kaitsealuste liikide teise kategooriasse.
Valvik
pisi|Harilik valvik Valvik (Leucobryum) on perekond samblaid kaksikhambaliste sugukonnas.
Sellesse perekonda kuulub maailmas umbes 150 liiki, enamik neist on levinud troopikas.
Sinisäär-tirts
Sinisäär-tirts (Podisma pedestris) on sihktiivaliste seltsi kuuluv putukaliik.
Levinud üle Eesti, kuid hiljutisi leiuandmeid on vähe.
Sinisäär-tirts on lennuvõimetu. Temaga sarnaneb põhjatirts.
Hłybokaje rajoon
Hłybokaje rajoon (transkribeerituna Glõbokaje rajoon) on rajoon Valgevenes Viciebski oblastis.
Rajooni pindala on 1760 km². 2014. aasta seisuga elas seal 38 456 inimest.
Rajoon moodustati 1940. aastal. Rajoon koosneb järgmistest külanõukogudest: Abrubi, Aziarcy, Hałubičy, Karaby, Łomašy, Padsviłle, Plisa, Prazaroki, Psuja, Zaleśsie, Ziabki, Udzieła ja Uzrečča külanõukogu.
Halduskeskus on Hłybokaje linn. Teine tähtsam asula on Padsviłle alev.
Rajooni suurimad jõed on Dzisna jõe lisajõed Biarozaŭka jõgi, Mniuta jõgi ja Avuta jõgi. Kõrgeim koht on Kavali küla lähistel (226,4 meetrit). Madalaim koht asub Avuta jõe ääres (130 meetrit).
Rajoonis asub Valgevene sügavaim järv Doŭhaje. Suurimad järved on Šo, Plisa, Mniuta, Vialikaje, Piatroŭskaje, Biełaje ja Carkavišča.
Tartu Sügis
Tartu Sügis või Tartu sügis võib tähendada järgmist:
Iidva looduskaitseala
Iidva looduskaitseala on looduskaitseala Järva maakonnas Türi vallas. Kaitseala kaitse-eesmärk on kaitsta kaitsealuseid liike ja nende elupaikasid. Kaitseala pindala on 810 ha.
Kaitseala moodustati 2006.
Singer
pisi|Singeri õmblusmasin aastast 1954 Singer on USA ettevõte, mis toodab õmblusmasinaid. Ettevõtte asutasid 1851. aastal Isaac Merritt Singer ja Edward Clark. Algul kandis ettevõte nime I. M. Singer & Co.
Anna raamatukogu
Anna Raamatukogu (Tarbja Raamatukogu Anna laenutuspunkt) on rahvaraamatukogu Paide linnas Annas aadressil Kanarbiku tee 4.
Raamatukogu asub Anna Vaba Aja Majas.
Verhnja Vilhova
Verhnja Vilhova on küla Ukrainas Luhanski oblastis Stanõtsja Luhanska rajoonis, umbes 25 km kaugusel Luhanski keskusest kirdes.
Verhnja Vilhova asutati 1917. aastal.
Asula kõrgus merepinnast on 123 meetrit.
2001. aasta rahvaloenduse andmeil elas asulas 464 inimest, kellest 94,83% emakeeleks oli vene keel ja 4,74% emakeeleks ukraina keel;, asustustihedus inimest ruutkilomeetri kohta.
Aivar Kuusk
Aivar Kuusk (sündinud 3. aprillil 1979 Tallinnas) on eesti meelelahutustegelane.
TPÜ üliõpilasena uuris eesti vaesuskultuuri, oli aastatel 1997–2001 Tallinna Tudengipäevade eestvedaja ja Peda Folgi korraldaja.
Töötas reisilaeva Georg Ots viimase kruiisijuhina.
On Ärkamisaja Filmifestivali peakorraldaja.
Kuuse turundusettevõte oli Äripäeva 2009. aasta andmete põhjal üks valdkonna efektiivsemaid.
Budești
Budești on linn Rumeenias Călărași maakonnas. Linn asub ajaloolises Munteenia piirkonnas. Budești paikneb Bukarestist umbes 30 km kagus.
Linna haldusalasse kuulub kolm küla: Aprozi, Buciumeni ja Gruiu.
Asulat on ürikutes esmamainitud 1526. aastal, linnaõigused sai 1989. aastal.
Aavo-Valdur Mikelsaar
pisi|Aavo-Valdur Mikelsaar (2008) Aavo-Valdur Mikelsaar (sündinud 26. juulil 1941) on eesti arstiteadlane ja geneetik.